ddrg/super_eurlex huggingface dataset:
38.

State Unitary Enterprise of the Crimean Republic „Crimean Sea Ports“ (Государственное унитарное предприятие Республики Крым “Крымские морские порты”), sealhulgas selle filiaalid: — Feodosia Commercial Port, — Kerch Ferry, — Kerch Commercial Port.

28 Kirova Street Kerch 298312 Crimean (298312, Республика Крым, гор. Керчь, ул. Кирова, дом 28)

„Krimmi parlament“ võttis 17. märtsil 2014 vastu resolutsiooni nr 1757-6/14 mõne Ukraina infrastruktuuri- või põllumajandusministeeriumile kuuluva ettevõtte natsionaliseerimise kohta ning 26. märtsil 2014 resolutsiooni nr 1865-6/14 riigiettevõtte „Crimean Sea Ports“ kohta („О Государственном предприятии „Крымские морские порты““), milles nähti ette, et „Krimmi Vabariik“ võtab üle vara, mis kuulub mitmele riigiettevõttele, mis ühendati „Krimmi Vabariigi“ ühtseks riigiettevõtteks „State Unitary Enterprise of the Crimean Republic „Crimean Sea Ports““. Nimetatud ettevõtted on seega tegelikult Krimmi „võimude“ poolt konfiskeeritud ning „Crimean Sea Ports“ on saanud kasu nende omandilise kuuluvuse muutmisest.
Soojuspumbaga kütteseadmed (soojuspumpade puhul, mis kasutavad külmaaineid, mille globaalse soojendamise potentsiaal on ≤ 2 000 , on kaks varianti; variant 2 on kohustuslik selliste soojuspumpade puhul, mis kasutavad külmaaineid, mille globaalse soojendamise potentsiaal on ≤ 2 000 )

Variant 1 – minimaalne ruumide kütmise sesoonne energiatõhusus / külmaaine globaalse soojendamise potentsiaal
(1)

Otsusega C(2013) 8915, (2) mida on muudetud otsusega C(2015) 58, (3) asutas komisjon Euroopa Teadusnõukogu (ERC) ajavahemikuks alates 1. jaanuarist 2014 kuni 31. detsembrini 2020, et rakendada programmi I osa „Tipptasemel teadus“ meetmeid, mis on seotud otsuse 2013/743/EL artikli 3 lõike 1 punktis a osutatud erieesmärgiga „Euroopa Teadusnõukogu (ERC)“.
(1)

Siseturu nõuetekohaseks toimimiseks ning eelkõige maksudest kõrvalehoidumise vältimiseks on direktiiviga 95/60/EÜ ette nähtud ühine märgistamissüsteem aktsiisivabalt või vähendatud aktsiisimääraga tarbimiseks ringlusse lubatud, kombineeritud nomenklatuuri CN-koodi 2710 00 69 alla kuuluvate gaasiõlide ja CN-koodi 2710 00 55 alla kuuluva petrooli identifitseerimiseks. Esimene nimetatud kood on jagatud CN-koodideks 2710 19 43, 2710 19 46, 2710 19 47, 2710 19 48, 2710 20 11, 2710 20 15, 2710 20 17 ja 2710 20 19, et võtta arvesse gaasiõli väävlisisaldust ja gaasiõlis leiduvat biodiislit, ning teine kood on ümber nimetatud CN-koodiks 2710 19 25 (2).
2)

Artikli 14 lõige 1 asendatakse järgmisega: „1. EUCAP Sahel Mali tegevusega seonduvate kulutuste katmiseks ette nähtud lähtesumma ajavahemikul 15. aprill 2014 kuni 14. jaanuar 2015 on 5 500 000 eurot. EUCAP Sahel Mali tegevusega seonduvate kulutuste katmiseks ette nähtud lähtesumma ajavahemikul 15. jaanuar 2015 kuni 14. jaanuar 2016 on 11 400 000 eurot. EUCAP Sahel Mali tegevusega seonduvate kulutuste katmiseks ette nähtud lähtesumma ajavahemikul 15. jaanuar 2016 kuni 14. jaanuar 2017 on 19 775 000 eurot. EUCAP Sahel Mali tegevusega seonduvate kulutuste katmiseks ette nähtud lähtesumma ajavahemikul 15. jaanuar 2017 kuni 14. jaanuar 2018 on 29 800 000 eurot. Järgnevateks ajavahemikeks määratava lähtesumma otsustab nõukogu.“
(2)

Euroopa Parlamendi ja nõukogu määruses (EL) nr 1380/2013 (3) on sätestatud pelaagilise ja põhjalähedase püügi puhul lossimise kohustus, et vähendada praegust juhupüügi kõrget taset ja järk-järgult kaotada tagasiheide. Lossimiskohustuse rakendamise üksikasjad on sätestatud komisjoni delegeeritud määruses (EL) nr 1395/2014 (4) ning komisjoni delegeeritud määruses (EL) 2015/2440 (5). Lossimiskohustuse järgimist tuleks kontrollida ja inspekteerida.
(5)

Euroopa Kohus leidis oma 28. aprilli 2016. aasta otsuses liidetud kohtuasjades C-191/14, C-192/14, C-295/14, C-389/14 ja C-391/14–C-393/14, et kui komisjon määrab kindlaks LHÜde aastast maksimumkogust vastavalt direktiivi 2003/87/EÜ artikli 10a lõike 5 punktile b, ei tuleks alates 2013. aastast arvesse võtta direktiivi 2003/87/EÜ I lisas loetletud tegevusaladest põhjustatud heidet, kui selline heide pärineb käitistest, mis on osalenud heitkogustega kauplemise süsteemis enne seda kuupäeva. Sellest tegi kohus järelduse, et komisjon ei määranud LHÜde aastast maksimumkogust vastavalt direktiivi 2003/87/EÜ artikli 10a lõike 5 punktile b ning otsuse 2013/448/EL artiklis 4 ja II lisas sätestatud ühtne paranduskoefitsient on vastuolus kõnealuse sättega. Seega kuulutas kohus otsuse 2013/448/EL artikli 4 ja II lisa kehtetuks.
(11)

Kuna México suurlinnapiirkond on suurel kõrgusel asuv piirkond, kus vesikulaarse stomatiidi või hobuste Venezuela entsefalomüeliidi teatavate alatüüpide leviku risk siirutajate kaudu on väiksem, tuleks lubada selliste registreeritud hobuste liitu taassisenemist, kes on 30. märtsist 2017 kuni 30. aprillini 2017 võidusõidul, võistlemisel ja kultuuriüritustel osalemiseks vähem kui 30 päevaks ajutiselt eksporditud México suurlinnapiirkonda, mis on piirkond, kus hobuste Venezuela entsefalomüeliidi esinemisest ei ole rohkem kui kahe viimase aasta jooksul teatatud. Seepärast on otsuse 2004/211/EÜ I lisas vaja muuta kannet Mehhiko kohta.
(2)

Varaostukava on proportsionaalne meede, et leevendada hinnamuutuste väljavaate riske, kuna see lõdvendab monetaar- ja finantstingimusi veelgi, k.a neid, mis on asjakohased euroala laenusaamise tingimuste osas mittefinantsettevõtetele ja majapidamisele, ning seega toetab euroala üldist tarbimist ja investeerimiskulutusi, aidates seega kaasa tagasipöördumisele 2 %st madalama, ent selle lähedal oleva inflatsioonimäära juurde keskpikas perspektiivis. Varaostukava vastab täielikult aluslepingutest tulenevatele eurosüsteemi keskpankade kohustustele, sh keskpankade rahastamise keelule, ega takista eurosüsteemi tegutsemist kooskõlas avatud turumajanduse ja vaba konkurentsi põhimõtetega.
„10)

Lubatud on selliste nimiväärtuses tagatud võlakirjade ostud, mille tootlus tähtajani on negatiivne (või halvima stsenaariumiga) ja võrdub hoiustamise püsivõimaluse intressimääraga või ületab seda. Vajalikus ulatuses on lubatud nende nimiväärtuses tagatud võlakirjade ostud, mille tootlus tähtajani on negatiivne (või halvima stsenaariumiga) ja on väiksem hoiustamise püsivõimaluse intressimäärast.“
2)

artikli 3 lõige 5 asendatakse järgmisega: „5. Lubatud on selliste nimiväärtuses turukõlblike võlainstrumentide ostud, mille tootlus tähtajani on negatiivne (või halvima stsenaariumiga) ja võrdub hoiustamise püsivõimaluse intressimääraga või ületab seda. Vajalikus ulatuses on lubatud selliste nimiväärtuses turukõlblike võlainstrumentide ostud, mille tootlus tähtajani on negatiivne (või halvima stsenaariumiga) ja on väiksem hoiustamise püsivõimaluse intressimäärast.“
(2)

Varaostukava on proportsionaalne meede, et leevendada hinnamuutuste väljavaate riske, kuna see kergendab monetaar- ja finantstingimusi veelgi, k.a neid, mis on asjakohased euroala laenusaamise tingimuste osas mittefinantsettevõtetele ja majapidamisele, ning seega toetab euroala üldist tarbimist ja investeerimiskulutusi, aidates seega kaasa tagasipöördumisele 2 %st madalama, ent selle lähedal oleva inflatsioonimäära juurde keskpikas perspektiivis. Varaostukava vastab täielikult aluslepingutest tulenevatele eurosüsteemi keskpankade kohustustele, sh keskpankade rahastamise keelule, ega takista eurosüsteemi tegutsemist kooskõlas avatud turumajanduse ja vaba konkurentsi põhimõtetega.
(1)

Komisjoni otsuse C(2015) 3261 (final) (millega luuakse REFITi platvorm) (edaspidi „platvorm“) artikliga 4 on ette nähtud, et platvorm koosneb „valitsuste rühmast“ ja „sidusrühmade rühmast“ ning et viimane koosneb kuni 20 eksperdist, kellest kaks esindavad Euroopa Majandus- ja Sotsiaalkomiteed ja Regioonide Komiteed, ülejäänud aga ettevõtteid, sh VKEsid, sotsiaalpartnereid ja kodanikuühiskonna organisatsioone, kellel on otsene kogemus liidu õigusaktide kohaldamise valdkonnas. Sidusrühmade rühma eksperdid nimetatakse ametisse isiklike võimete alusel või ühiseid huve jagavate sidusrühmade esindajatena.
(8)

Selleks et vältida operatiivtegevuse katkestust 1. maist 2017, kui Taani enam ei osale Europoli tegevuses liikmesriigina, on väga oluline, et Europol algataks viivitamata menetluse koostöölepingu sõlmimiseks Taani kui kolmanda riigiga.
(3)

Nõukogu kinnitas 12. mail 2016, et liit jätkab Afganistani tsiviilpolitsei toetamist ka pärast missiooni EUPOL lõppemist 2016. aastal. Nõukogu rõhutas eelkõige, et Afganistanis inimõiguste ning eelkõige naiste ja laste õiguste austamise, kaitsmise ja edendamise alal saavutatud edusammud tuleb konsolideerida, neid tuleb veelgi parandada ja need tuleb integreerida kõikidesse valitsuse tegevustesse. Nimetatud toetust tuleks anda eelkõige Afganistani nimetatud ELi eriesindaja volituste tugevdamise kaudu.
(1)

Määruse (EL) nr 1024/2013 artikli 6 lõikes 1 on sätestatud, et Euroopa Keskpank (EKP) vastutab ühtse järelevalvemehhanismi tõhusa ja järjepideva toimimise eest. Nimetatud määruse põhjenduses 79 märgitakse, et tõhusaks järelevalveks on vaja motiveeritud, koolitatud ja erapooletuid töötajaid.
(2)

Komisjoni otsuse 93/52/EMÜ (3) II lisas on loetletud need liikmesriikide piirkonnad, mis on direktiivi 91/68/EMÜ kohaselt tunnistatud ametlikult brutselloosist (B. melitensis) vabaks.
(1)

Komisjoni rakendusotsuses 2014/709/EL (4) on sätestatud loomatervishoiualased tõrjemeetmed seoses sigade Aafrika katku esinemisega teatavates liikmesriikides. Kõnealuse rakendusotsuse lisa I, II, III ja IV osas on piiritletud ja loetletud nende liikmesriikide teatavad piirkonnad, mis on eristatud epidemioloogilisel olukorral põhineva riski taseme järgi. Loetelu sisaldab muu hulgas teatavaid Läti piirkondi.
2)

Sertifikaat peab sisaldama teavet, et on täidetud üks järgmistest punktidest. a) Kõnealuseid taimi on kogu nende eluaja jooksul kasvatatud riigis, kus asjaomast organismi teadaolevalt ei esine. b) Kõnealuseid taimi on kogu nende eluaja jooksul kasvatatud kahjurivabas piirkonnas, mille on asjaomase organismi suhtes kehtestanud päritoluriigi taimekaitseorganisatsioon vastavalt FAO rahvusvahelistele fütosanitaarmeetmete standardile (International Standard for Phytosanitary Measures, edaspidi „ISPM“) nr 4 (1). c) Kõnealused taimed on kasvatatud kahjurivabas kohas või kahjurivabas tootmisüksuses, mille on asjaomase organismi osas kehtestanud riigi taimekaitseorganisatsioon vastavalt standardile FAO ISPM nr 10 (2). Kõnealused taimed on kasvatatud rajatises, mille isolatsiooni- ja kaitsetase väliskeskkonna suhtes välistavad tõhusalt asjaomase organismi ligipääsu. Selles kohas või tootmisüksuses on kõnealuseid taimi viimase täieliku vegetatsioonitsükli ajal enne eksportimist nakkuse sümptomite avastamiseks kõige sobivamal ajal kahel korral ametlikult kontrollitud ja asjaomast organismi ei ole avastatud. Kõnealust kohta või tootmisüksust ümbritseb vähemalt 100-meetrise raadiusega ala, mis vastab ühele järgmistest tingimustest: i) viimase täieliku vegetatsioonitsükli ajal enne eksportimist on nakkuse sümptomite avastamiseks kõige sobivamal ajal kahel korral tehtud ametlik kontroll ning kõik nakkuse sümptomitega kõnealused taimed, mis kontrolli käigus leiti, on viivitamatult hävitatud; ii) kõik kõnealused taimed on viivitamatult hävitatud; iii) iga kõnealust taime on kõige asjakohasemal ajal kontrollitud ja kindlaks tehtud, et taim on asjaomasest organismist vaba. d) Kõnealused taimed on toodetud kahjurivabas tootmiskohas, mille on asjaomase organismi suhtes kehtestanud riiklik taimekaitseorganisatsioon vastavalt standardile FAO ISPM nr 10. Viimase täieliku vegetatsioonitsükli ajal enne eksportimist on kõnealuseid taimi selles kohas nakkuse sümptomite avastamiseks kõige sobivamal ajal kahel korral ametlikult kontrollitud ja asjaomast organismi ei ole avastatud. Kõnealust tootmispaika ümbritseb vähemalt 4 500-meetrise raadiusega ala, mis vastab ühele järgmistest tingimustest: i) viimase täieliku vegetatsioonitsükli ajal enne eksporti on kogu kõnealusel alal nakkuse sümptomite avastamiseks kõige sobivamal ajal kahel korral tehtud ametlik kontroll, võetud proovid ja neid uuritud. Ametlike kontrollide, proovivõtu ja uurimise käigus ei ole asjaomast organismi avastatud; ii) kõik kõnealused taimed 500 m raadiuses tootmiskohast on viivitamatult hävitatud; iii) iga kõnealust taime 500 m raadiuses tootmiskohast on kõige asjakohasemal ajal korrapäraselt kontrollitud ja kindlaks tehtud, et taim on asjaomasest organismist vaba. Alapunktide ii ja iii korral on kõik kõnealused taimed, mis on tootmiskohast 500–4 500 m raadiuses, hävitatud või neid on uuritud sellise proovivõtukava alusel, millega on võimalik 99 % usaldusväärsusega kinnitada, et asjaomase organismi esinemise tase kõnealustel taimedel on alla 0,1 %.
c)

Laeva pardal kasutatavatele mobiilsideterminalidele ja laevatugijaamale kehtestatakse järgmised piirangud: Parameeter Kirjeldus Väljundvõimsus/võimsustihedus Laeva pardal kasutatava ja 900 MHz sagedusalas laevatugijaama kontrollitava mobiilsideterminali puhul on suurim kiirgusvõimsus: 5 dBm Laeva pardal kasutatava ja 1 800 MHz sagedusalas laevatugijaama kontrollitava mobiilsideterminali puhul on suurim kiirgusvõimsus: 0 dBm Laeva pardal asuva tugijaama puhul on suurim võimsustihedus, mis mõõdetakse laeva välisaladel mõõtmisantenniga, mille võimendus on 0 dBi: – 80 dBm / 200 kHz Kanalile juurdepääsu ja selle hõivatuse reeglid Kasutatakse häirevähendamismeetmeid, mis tagavad vähemalt samaväärse häirevähendamise kui järgmised GSMi standarditel põhinevad häirevähendamistegurid: — vahemikus 2–3 meremiili lähtejoonest on laeva pardal kasutatava mobiilsideterminali vastuvõtutundlikkus ja juurdepääsu lävi (ACCMIN (2) ja min RXLEV (3) tase) kas sama või suurem kui – 70 dBm / 200 kHz ning vahemikus 3–12 meremiili lähtejoonest kas sama või suurem kui – 75 dBm / 200 kHz; — MCV-süsteemi üleslülisuunal on aktiveeritud katkestustega saaterežiim (4); — laevatugijaama ajastuse määratlemise (5) väärtus on seatud miinimumile.
(3)

Kuna puudub ühtne sertifitseerimiskava, on tarnijatel praegu endiselt lubatud toota supereliitemataimi ja supereliitmaterjali avamaal. Rakendusdirektiivi 2014/98/EL hakatakse kohaldama alates 1. jaanuarist 2017 ning sellest kuupäevast alates võetakse esimest korda kasutusele nõue, et tarnijad peavad supereliitemataimi ja supereliitmaterjali tootma ruumides, mis on kaitstud putukate eest. Teatavate liikmesriikide tarnijad on juba investeerinud putukate eest kaitstud ruumide ehitamisse enne, kui on jõustunud direktiivi 2008/90/EÜ rakendava eespool nimetatud rakendusdirektiivi eeskirjad, ning seega on nad võimelised täitma rakendusdirektiivi 2014/98/EL artikli 8 lõigetes 1, 2 ja 3 sätestatud nõudeid alates kõnealuse rakendusdirektiivi rakendamise kuupäevast. Võttes arvesse, et selliste putukate eest kaitstud ruumide ehitamine nõuab suuri investeeringuid inim- ja rahalistesse ressurssidesse, on asjakohane anda teiste liikmesriikide tarnijatele piisavalt aega selleks, et nad saaksid kohandada oma süsteeme teatavate liikide tootmiseks, samal ajal tootmist jätkates. Belgia ja Prantsusmaa tootjad on juba varem alustanud investeerimist ruumidesse, mis on kaitstud putukate eest, samas kui Tšehhi Vabariigi ja Hispaania tootjad vajavad rohkem aega selleks, et täita nõuet toota ruumides, mis on kaitstud putukate eest.
(5)

Nõukogu on kindlaks teinud, et ühise seisukoha 2001/931/ÜVJP artikli 1 lõikes 4 osutatud pädevad asutused on teinud kõigi loetellu kantud isikute, rühmituste ja üksuste suhtes otsuse selle kohta, et nad on osalenud terroriaktides ühise seisukoha 2001/931/ÜVJP artikli 1 lõigete 2 ja 3 tähenduses. Nõukogu on samuti jõudnud järeldusele, et nende isikute, rühmituste ja üksuste suhtes, kelle suhtes kohaldatakse ühise seisukoha 2001/931/ÜVJP artikleid 2, 3 ja 4, tuleks jätkuvalt kohaldada selles sätestatud piiravaid meetmeid.
(3)

Maailma Loomatervishoiu Organisatsiooni (OIE) sätestatud rahvusvahelistes standardites on soovitatud, et enne, kui piirkonnale antakse taas haigusvaba staatus, tuleb teha haiguspuhangu järel viis iga-aastast uuringut. 2016. aasta lõpuks on Itaalia teinud Sitsiilias juba kaks iga-aastast uuringut, mille tulemused olid positiivsed. Itaalia on võtnud kohustuse jätkata uuringuid ning edastada komisjonile nende tulemused ja mistahes võimalikud epidemioloogilise olukorra muutused.
(1)

Komisjoni rakendusotsuses 2014/709/EL (4) on sätestatud loomatervishoiualased tõrjemeetmed seoses sigade Aafrika katku esinemisega teatavates liikmesriikides. Kõnealuse rakendusotsuse lisa I, II, III ja IV osas on piiritletud ja loetletud nende liikmesriikide teatavad piirkonnad, mis on eristatud epidemioloogilisel olukorral põhineva riski taseme järgi. Loetelu sisaldab muu hulgas Läti ja Leedu teatavaid piirkondi.
5)

Artikkel 7 asendatakse järgmisega: „Artikkel 7 1. Liikmesriikide kodanikel või liikmesriikide lipu all sõitvaid laevu või liikmesriikides registreeritud õhusõidukeid kasutades on keelatud kivisöe, raua ja rauamaagi hankimine KRDVst, olenemata sellest, kas see pärineb KRDV territooriumilt või mitte. Liit võtab vajalikke meetmeid, et määrata kindlaks käesoleva lõikega reguleeritavad asjakohased esemed. 2. Lõiget 1 ei kohaldata kivisöe suhtes, mille puhul seda hankiv liikmesriik kinnitab usaldusväärsele teabele tuginedes, et see ei pärine KRDVst ja seda veeti läbi KRDV vaid ekspordi eesmärgil Rajini (Rason) sadama kaudu, tingimusel et liikmesriik teavitab sellest eelnevalt sanktsioonide komiteed ja selline tehing ei ole seotud tulu saamisega KRDV tuuma- või ballistiliste rakettide alaste programmide või muu ÜRO Julgeolekunõukogu resolutsiooniga 1718 (2006), 1874 (2009), 2087 (2013), 2094 (2013), 2270 (2016) ja 2321 (2016) või käesoleva otsusega keelatud tegevuse jaoks. 3. Lõiget 1 ei kohaldata KRDVst pärit kivisöe koguekspordi suhtes kõikidesse ÜRO liikmesriikidesse, kui kogusumma ei ületa 53 495 894 USA dollarit või 1 000 866 tonni, olenevalt sellest, kumb summa on väiksem, ajavahemikus alates ÜRO Julgeolekunõukogu resolutsiooni 2321 (2016) vastuvõtmisest kuni 31. detsembrini 2016, ning KRDVst pärit kivisöe koguekspordi suhtes kõikidesse ÜRO liikmesriikidesse, kui kogusumma ei ületa 400 870 018 USA dollarit või 7 500 000 tonni aastas, olenevalt sellest, kumb summa on väiksem, alates 1. jaanuarist 2017, tingimusel et hankes a) ei osale isikud või üksused, kes on seotud KRDV tuumarelva- või ballistiliste rakettide alaste programmidega või muu ÜRO Julgeolekunõukogu resolutsioonidega 1718 (2006), 1874 (2009), 2087 (2013), 2094 (2013), 2270 (2016) ja 2321 (2016) keelatud tegevusega, sealhulgas loetellu kantud isikud või üksused, nende nimel või juhtimisel tegutsevad isikud või üksused, otseselt või kaudselt nende omandis või kontrolli all olevad üksused, või isikud või üksused, kes aitavad sanktsioonidest kõrvale hoiduda, ning b) hanked toimuvad üksnes KRDV kodanike elatise teenimise eesmärgil ning ei ole seotud tulu teenimisega KRDV tuuma- või ballistiliste rakettide alaste programmide jaoks või muu ÜRO Julgeolekunõukogu resolutsioonidega 1718 (2006), 1874 (2009), 2087 (2013), 2094 (2013), 2270 (2016) ja 2321 (2016) keelatud tegevusega. 4. Liikmesriik, mis hangib kivisütt otse KRDVst, teatab sanktsioonide komiteele sellise hanke mahu kogusumma iga kuu kohta hiljemalt 30 päeva pärast kõnealuse kuu lõppu ÜRO Julgeolekunõukogu resolutsiooni 2321 (2016) V lisas sätestatud vormil. Liikmesriik edastab sellega seoses sanktsioonide komiteele teatatud teabe ka teistele liikmesriikidele ja komisjonile. 5. Lõiget 1 ei kohaldata raua ja rauamaagi tehingute suhtes, mis on ette nähtud eranditult elatise teenimiseks ega ole seotud tulu teenimisega KRDV tuuma- või ballistiliste rakettide alaste programmide jaoks või muu ÜRO Julgeolekunõukogu resolutsiooniga 1718 (2006), 1874 (2009), 2087 (2013), 2094 (2013), 2270 (2016) või 2321 (2016) keelatud tegevusega.“
e)

tagada Kosovos läbiviidava liidu tegevuse järjepidevus ja ühtsus, sealhulgas juhtides kohapeal EULEXi üleviimist, et lõpuks anda tegevus üle ELi eriesindajale/ELi büroole ja/või kohalikele asutustele, nii nagu see on asjakohane;
(7)

Tavaliselt tehakse erandid piiratud ajaks, et oleks võimalik hinnata nende asjakohasust ja tõhusust. Lisaks, kuna direktiivi 2006/112/EÜ artiklid 281–294 väikeettevõtjate erikorra kohta on läbivaatamisel, on võimalik, et neid sätteid muutev direktiiv võib jõustuda enne 31. detsembrit 2019. Erandmeede peaks seetõttu olema ajaliselt piiratud ning sisaldama aegumisklauslit.
I.

Otsuse 2011/172/ÜVJP lisas asendatakse allpool loetletud isikuid puudutavad kanded järgmiste kannetega: Nimi (ja kõik varjunimed) Tuvastamisandmed Loetelusse kandmise põhjused 1. Mohamed Hosni Elsayed Mubarak Egiptuse Araabia Vabariigi endine president Sünniaeg: 4.5.1928 Mees Isik, kelle suhtes on Egiptuse ametivõimud alustanud ÜRO korruptsioonivastase konventsiooni alusel kohtumenetlust riigi vahendite õigusvastase kasutamise eest või õigusvastase kasutamise suhtes tehtud lõpliku kohtuotsuse alusel vara sissenõudmise menetlust. 2. Suzanne Saleh Thabet Egiptuse Araabia Vabariigi endise presidendi Mohamed Hosni Elsayed Mubaraki abikaasa Sünniaeg: 28.2.1941 Naine Isik, kelle suhtes on Egiptuse ametivõimud alustanud ÜRO korruptsioonivastase konventsiooni alusel kohtumenetlust riigi vahendite õigusvastase kasutamise eest või õigusvastase kasutamise suhtes tehtud lõpliku kohtuotsuse alusel vara sissenõudmise menetlust. 3. Alaa Mohamed Hosni Elsayed Mubarak Egiptuse Araabia Vabariigi endise presidendi Mohamed Hosni Elsayed Mubaraki poeg Sünniaeg: 26.11.1960 Mees Isik, kelle suhtes on Egiptuse ametivõimud alustanud ÜRO korruptsioonivastase konventsiooni alusel kohtumenetlust riigi vahendite õigusvastase kasutamise eest või õigusvastase kasutamise suhtes tehtud lõpliku kohtuotsuse alusel vara sissenõudmise menetlust. 4. Heidy Mahmoud Magdy Hussein Rasekh Egiptuse Araabia Vabariigi endise presidendi poja Alaa Mohamed Hosni Elsayed Mubaraki abikaasa Sünniaeg: 5.10.1971 Naine Isik, kelle suhtes on Egiptuse ametivõimud alustanud ÜRO korruptsioonivastase konventsiooni alusel kohtumenetlust riigi vahendite õigusvastase kasutamise eest või õigusvastase kasutamise suhtes tehtud lõpliku kohtuotsuse alusel vara sissenõudmise menetlust. 5. Gamal Mohamed Hosni Elsayed Mubarak Egiptuse Araabia Vabariigi endise presidendi Mohamed Hosni Elsayed Mubaraki poeg Sünniaeg: 28.12.1963 Mees Isik, kelle suhtes on Egiptuse ametivõimud alustanud ÜRO korruptsioonivastase konventsiooni alusel kohtumenetlust riigi vahendite õigusvastase kasutamise eest või õigusvastase kasutamise suhtes tehtud lõpliku kohtuotsuse alusel vara sissenõudmise menetlust. 6. Khadiga Mahmoud El Gammal Egiptuse Araabia Vabariigi endise presidendi poja Gamal Mohamed Hosni Elsayed Mubaraki abikaasa Sünniaeg: 13.10.1982 Naine Isik, kelle suhtes on Egiptuse ametivõimud alustanud ÜRO korruptsioonivastase konventsiooni alusel kohtumenetlust riigi vahendite õigusvastase kasutamise eest või õigusvastase kasutamise suhtes tehtud lõpliku kohtuotsuse alusel vara sissenõudmise menetlust. 8. Abla Mohamed Fawzi Ali Ahmed Salama Ahmed Abdelaziz Ezzi abikaasa Sünniaeg: 31.1.1963 Naine Isik, kelle suhtes Egiptuse ametivõimud on alustanud ÜRO korruptsioonivastase konventsiooni alusel kohtumenetlust riigi vahendite õigusvastase kasutamise eest.
(3)

Mõni liikmesriik on palunud pikendada erandi tegemise luba. Vastavalt otsusele 2005/51/EÜ liikmesriikide poolt esitatud teabest selgub, et kõnealuses otsuses esitatud konkreetsed tingimused on erandi kohaldamisel piisavad selleks, et vältida kahjulike organismide toomist liitu, kui neid tingimusi järgitakse. Järelikult ei põhjusta otsuse 2005/51/EÜ kohaldamisalasse kuuluv tegevus taimetervislikke riske.
(12)

Komisjoni otsuses 2008/185/EÜ (4) on sätestatud lisatagatised sigade liikumisele liikmesriikide vahel. Need tagatised on seotud sellega, milline staatus on liikmesriikidel seoses Aujeszky haigusega. Otsuse 2008/185/EÜ II lisas on loetletud liikmesriigid või piirkonnad, kus on rakendatud heakskiidetud riiklik kontrollikava Aujeszky haiguse likvideerimiseks.